**Gazdasági összefoglaló, közbeszerzési összesítő (2017.11.06.-11.12.)**

**Várhatóan 30%-kal csökken Kolozsvár költségvetése a jövedelemadó csökkentése miatt.** Emil Boc, Kolozsvár polgármestere arra hívta fel a figyelmet, hogy a kormány által szerdán sürgősségi kormányrendelettel elfogadott adózási változások miatt jövőre a város költségvetése körülbelül 30 millió euróval lesz kevesebb. Kolozsvár éves költségvetése 2017-ben megközelítőleg 300 millió euró volt, amellyel egyébként a második legmagasabb költségvetéssel rendelkező város Romániában. A polgármester szerint az éves költségvetés körülbelül 30%-a, mintegy 90 millió euró lett előirányozva befektetésekre ebben az évben. Az adótörvénykönyv módosítása miatt viszont a város 30 millió eurót veszíthet jövőre a befektetésekre szánt költségvetéséből. Boc azt is elmondta, hogy amennyiben a kormány nem fog intézkedéseket elfogadni annak érdekében, hogy valamilyen formában kompenzálja a városokat, akkor elsősorban a befektetésekre és fejlesztésekre költött pénz fog látványosan csökkenni a nagyobb településeken. „Elveszítjük az esélyt arra, hogy több befektetést végezzünk, vélhetően lesznek, amelyekről teljesen le kell mondanunk, és lesznek, amelyek behúzott kézifékkel lesznek megvalósítva. Ez egy példátlanul erős csapás a város számára, és a helyi költségvetések leértékelését jelenti a központi kormányzat javára” - mondta Boc.

<http://penzcsinalok.transindex.ro/hir/20171109-boc-30-kal-csokken-kolozsvar-koltsegvetese-a-jovedelemado-csokkentese-miatt>

**Gheorghe Falcă, Arad polgármestere is az új adótörvény negatív következményeire világított rá egy múlt heti sajtótájékoztatón.** Véleménye szerint a közigazgatásban dolgozók tízéves munkáját zúzza szét és legalább tíz évvel röpíti vissza a várost a múltba a fejlődés tekintetében a Tudose-kormány által szorgalmazott, az Adótörvénykönyv 2018. január elsejétől való módosításáról szóló sürgősségi kormányrendelet. A könyvelési kimutatások szerint, amennyiben életbe lép a jelenlegi kormány által támogatott új fiskális törvény, Arad költségvetése évente hozzávetőlegesen 16 millió euróval lesz szegényebb. „Ahelyett, hogy a közelgő centenáriumra tekintettel a kormány támogatná az önkormányzatokat, inkább megnyomorítja őket. Újra beigazolódik, hogy Bukarestnek nem érdeke, hogy mi fejlődjünk, a cél, hogy függővé tegyen minket a kormánytól, és hogy koldus módjára esdekeljünk a minket megillető pénzekért” – mondta Falcă, aki a helyi közigazgatás ellen elkövetett egyik legnagyobb rablásnak minősítette a PSD-kormány szerdai döntését, amelynek árát, szerinte, maguk az egyszerű polgárok fogják megfizetni.

<http://www.nyugatijelen.com/jelenido/falca_szerint_tiz_evvel_ropiti_vissza_aradot_az_uj_adotorvenykonyv.php>

**A Romániai Magyar Üzleti Egyesület (RMÜE) november 16 – 17. között szervezi meg soron következő konferenciáját Szatmárnémetiben.** A rendezvény díszvendége dr. Kemény Dénes, a Magyar Vízilabda-szövetség elnöke lesz, aki az üzleti életben is hasznosítható vezetői tapasztalatairól és hitvallásáról, a sikerek és buktatók hasznosíthatóságáról beszél. Az RMÜE elsősorban magyar tulajdonosi háttérrel rendelkező vállalkozásokat integráló szervezete pillanatnyilag 44 tagot számlál, céljai között pedig a tagok érdekképviselete, a szakmai fejlesztés és együttműködés, a román–magyar üzleti kapcsolatok, valamint a korszerű romániai gazdaság fejlesztése szerepel. Rendezvényeik a romániai vállalkozói szféra egyre keresettebb találkozási pontjai, ahol a szakmai tudás gyarapítása mellett a minőségi kapcsolatrendszerek kialakulását ösztönzik. A referenciaértékű üzleti közösség kialakításának jegyében hirdették meg a november 16-án kezdődő szatmárnémeti konferenciájukat is. A Romániában befektetett magyarországi tőke túlnyomó részét képviselő szervezet a helyszínválasztással mindenekelőtt a magyarországi és helyi vállalkozók közti üzleti kapcsolatokat kívánja serkenteni.

Krónika 2017. november 7. XIX. évfolyam 214. szám

**Kibocsátották az észak-erdélyi autópálya – az építkezési engedély kiadásához szükséges – Marosugra és Bors közötti szakaszára vonatkozó környezetvédelmi jóváhagyást.** A Borstól Brassóig tartó észak-erdélyi sztráda egészére kiadták már egyszer a környezetvédelmi engedélyt mielőtt a Bechtel 2004-ben nekilátott a teljes projekt kivitelezésének, az amerikai vállalattal történt szerződésbontás miatt azonban ismét ki kellett állítani a jóváhagyást. A Közúti Infrastruktúrát Kezelő Társaság már 2015-ben igényelte az új engedélyt, amelyet azonban csak a napokban, november 7-én bocsátottak ki. A jóváhagyás az autópálya-építés egyik legfontosabb lépése, ennek nyomán adhatja ki ugyanis a Közlekedésügyi Minisztérium a 200 kilométeres szakaszra vonatkozó építkezési engedélyeket.

Krónika, 2017. november 10-12., XIX évfolyam, 217. szám

**Jövőre Nagybánya viselheti Románia ifjúsági fővárosi címét** – jelentették be szombaton az Ifjúsági Summit keretében Bákóban. Nagybánya 2018. május 2. és 2019. május 2. között tölti be a címet, amely mellett a város elnyerte a Román Kereskedelmi Bank (BCR), a program társkezdeményezője által felajánlott 50 ezer eurós díjat is. Ez jelenti a nyertes város által tervezett programok finanszírozásának kiindulópontját, de további támogatások bevonzásához is forrást szolgáltathat.

<https://kronika.ro/erdelyi-hirek/nagybanya-veszi-at-romania-ifjusagi-fovarosa-titulust>

**Bukarest után második romániai városként Kolozsvárra is betör a Taxify, az Uber egyik legnagyobb riválisa.** A Taxify Románia vezetője, Mihai Florea elmondta, hogy a vállalat a főváros után Kolozsváron is felveszi a versenyt az Uberrel és a car sharing szolgáltatást végző Pony-val. A Taxify még ebben az évben megkezdi a működést Kolozsváron, hiszen a helyiek részéről rendkívül sokan töltötték le és nyitották meg a szolgáltatás igénybevételéhez szükséges applikációt, ami a cég szerint arra enged következtetni, hogy nagy a nyitottság a vállalat kolozsvári működése iránt. Az észt hátterű cég gyakorlatilag ugyanazt a szolgáltatást nyújtja, mint az Uber. A két vállalat között az a különbség, hogy míg az Uber a kihasználtság függvényében változó, úgynevezett dinamikus árszabás mellett dolgozik, addig a Taxify fix tarifát szab meg. A Start-up.ro szerint a Taxify az elmúlt időszakban nagyon agresszív marketingstratégiát követett, 1,1 lej/kilométerre csökkentette a szolgáltatás korábban 1,45 lejt is elérő díját, és számos kedvezménnyel próbál sofőröket meggyőzni.

<http://penzcsinalok.transindex.ro/hir/20171111-kolozsvarra-jon-az-uber-legnagyobb-versenytarsa-a-taxify>

**Hűvös Ágnes stratégiai tanácsadó és business coach, valamint Orosz Adrián közgazdász és üzletfejlesztő, a budapesti Karson Consulting szakértői tartanak tréninget Kolozsváron.** A Kreatív Kolozsvár első tematikus workshopjának keretében a legfontosabb pénzügystratégiai kérdések kerülnek reflektorfénybe. Hűvös Ágnes innovációs ügynökséget vezetett évekig, ezután pedig saját startupjai mellett más vállalkozások üzleti stratégiáját segíti, illetve vezetőfejlesztéssel foglalkozik. 10 év alatt a magyar startup közösség egyik legismertebb tanácsadója lett. A workshop november 17. és 19. között zajlik Kolozsváron a K+ Közösségi Térben.

<http://penzcsinalok.transindex.ro/lokalis/20171107-penzugystrategiai-kepzest-hirdet-a-kreativ-kolozsvar>

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |  |
| --- | --- | --- | --- | --- | --- |
| **Ágazat** | | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **EGÉSZSÉGÜGY** | **gyógyszerek közbeszerzése** | **Daganatellenes szerek beszerzése** (Kolozs megye) | 2017.12.14. | 639.888,11 | **SPITALUL CLINIC C.F. CLUJ**, Cím: STR. REPUBLICII, NR. 18, Cluj-Napoca, Cod postal: 400015, Romania, Tel. +40 264598591, Email: achizitii\_sucf@yahoo.com, Fax: +40 264598278, Kapcsolattartó személy: Pop Narcisa |
|  | **gyógyszerek közbeszerzése** | **Laboratóriumui reagensek beszerzése** (Szilágy megye) | 2017.12.14. | 408.835,84 | **SPITALUL JUDETEAN SALAJ**, Cím: STR. SIMION BARNUTIU NR. 67, Zalau, Cod postal: 450129, Romania, Tel. +40 0260616920, Email: b.achizitii@yahoo.com, Fax: +40 0260661066, ww.spitalzalau.ro, Kapcsolattartó személy: Banut Daniela |
|  | **orvosi felszerelések közbeszerzése** | **Gázkromatográf és egyéb gyógyászati eszközök és berendezések beszerzése** (Szatmár megye) | 2018.01.08. | 60.316,65 | **SPITALUL JUDETEAN SATU MARE**, STR. PRAHOVEI NR. 1, Satu Mare, Cod postal: 440192, Romania, Tel. +40 261727050, Email: schizitiispital@yahoo.com, Fax: +40 261-727347, www.sjusm.ro, Kapcsolattartó személy: Sabo Coman Ioana Gabriela |
| **ÉPÍTKEZÉS** | **építkezések és javítások közbeszerzése** | **Szabadtéri piac kivitelezése az aradi Poetului utcán** (Arad megye) | 2017.12.14. | 1.148.759,02 | **MUNICIPIUL ARAD**, Cím: B-DUL REVOLUTIEI NR. 75, Arad, Cod postal: 310130, Romania, Tel. +40 257281850/289/350, Email: adam.bezsnei@primariaarad.ro, achizitii@primariaarad.ro, Fax: +40 257281450, Kapcsolattartó személyek: PETRU STELIAN, ADAM BEZSNEI |
|  | **építkezések és javítások közbeszerzése** | **1,5 km hosszúságú útszakasz építése** (Temes megye) | 2017.12.20. | 211.307,72 | **AQUATIM S.A.**, Cím: Str. GH. Lazar, Nr. 11/A, Timisoara, Cod postal: 300081, Romania, Tel. +40 256200262, Email: viorel.avramovici@aquatim.ro, Fax: +40 256294753, Kapcsolattartó személy: VIOREL AVRAMOVICI |
|  | **építkezési szolgáltatások közbeszerzése** | **Az 593-as megyei út egy 20 km-es szakaszának a modernizációja (tervezés)** (Temes megye) | 2017.12.12. | 93.507,84 | **JUDETUL TIMIS**, Cím: B-DUL REVOLUTIEI DIN 1989 NR. 17, Timisoara, Cod postal: 300034, Romania, Tel. +40 256406585, Email: georgeta.prisecaru@cjtimis.ro, Fax: +40 256406424, www.cjtimis.ro, Kapcsolattartó személy: Georgeta Prisecaru |
|  | **építkezési szolgáltatások közbeszerzése** | **A zilahi Megyei Sürgősségi Kórház bővítése, felújítása és felszerelése (tervezés)** (Szilágy megye) | 2017.12.15. | 106.135,14 | **JUDETUL SALAJ**, P-ta 1 Decembrie 1918, nr.12, Zalau, Cod postal: 450058, Romania, Tel. +40 0260614120, Email: licitatiesj@cjsj.ro, Fax: +40 0260661097, http://www.cjsj.ro, Kapcsolattartó személy: Maria Vultur |
|  | **építkezési szolgáltatások közbeszerzése** | **A temesvári Győzelem-tér rehabilitációja (tervezés)** (Temes megye) | 2017.12.20. | 100.873,79 | **Municipiul Timisoara**, Cím: Bv. C.D.Loga nr.1, Timisoara, Cod postal: 300030, Romania, Tel. +40 256408478, Email: achizitiipublice@primariatm.ro, www.primariatm.ro, Kapcsolattartó személy: Maria Mezei |
| **IT&C** | **informatikai eszközök és szoftverek közbeszerzése** | **Informatikai eszközök és szoftverek beszerzése** (Temes megye) | 2017.12.18. | 340.659,13 | **Municipiul Timisoara**, Cím: Bv. C.D.Loga nr.1, Timisoara, Cod postal: 300030, Romania, Tel. +40 256408367, Email: achizitiipublice@primariatm.ro, www.primariatm.ro, Kapcsolattartó személy: Maria Mezei |
| **JÁRMŰVEK** | **járművek közbeszerzése** | **Be- és kirakodó munkagépek beszerzése** (Temes megye) | 2017.12.18. | 616.142,34 | **DRUMURI MUNICIPALE TIMISOARA SA**, Cím: str. Eternitatii, nr.45, Timisoara, Cod postal: 300447, Romania, Tel. +40 256215214, Email: corina.grunfeld@sdm-tm.ro, Fax: +40 256215007, Kapcsolattartó személy: Corina Grunfeld |
| **SZOLGÁLTATÁSOK** | **topográfiai, kataszteri, geodéziai szolgáltatások közbeszerzése** | **Topográfiai és kataszteri szolgáltatások igénybevétele** (Arad megye) | 2017.12.11. | 659.327,22 | **Consiliul Judetean Arad**, Cím: Str. Corneliu Coposu nr. 22, Arad, Cod postal: 310003, Romania, Tel. +40 357731100, Email: achizitii.cjarad@yahoo.com, Fax: +40 357731287, www.cjarad.ro, Kapcsolattartó személy: OANA-GEORGIANA MICLE |
|  | **topográfiai, kataszteri, geodéziai szolgáltatások közbeszerzése** | **Apahida község urbanisztikai tervének elkészítése** (Kolozs megye) | 2017.12.15. | 164.669,06 | **COMUNA APAHIDA**, Cím: str.Libertatii nr.122, Apahida, Cod postal: 407035, Romania, Tel. +40 264231777, Email: apahida\_cj@yahoo.com, Fax: +40 264231475, www.primaria-apahida.ro, Kapcsolattartó személy: MIRZA IULIU |
| **\*A Román Nemzeti Bank 2016. évi EUR/RON középárfolyama alapján 1 EUR = 4,4908 RON** | | | | | |